Külön albummal és a futballválogatottat búcsúztató koncerttel készül az MLSZ a nyári Európa-bajnokságra, a felkérésre készített 18 szám között pedig ott van az az egy is, amelyik a csapat hivatalos Eb-indulója lesz. És hogy melyik lesz ez, arról maguk a szurkolók, a közönség dönthet, hiszen a végleges indulót a május 22-i koncerten választják majd ki azokból a dalokból, amik az Index közönségszavazásán, illetve a válogatott futballisták értékelése alapján továbbjutnak.

Az albumon szereplő 18 szám közül a 12, inkább szurkoláshoz, mint utazáshoz ajánlott dal indul a május 20-án záruló szavazáson. Ezeket párokba szedve közelebbről is bemutatjuk majd többek között a válogatott játékosainak segítségével, de eközben is folyamatosan tudnak majd szavazni ebben a cikkben.

Az Index a három legtöbb szavazatot kapó dalt juttatja be a május 22-i koncertes szavazásra, a válogatott tagjai ugyanennyit jelölnek, majd a Budapest Parkban a közönség választja ki a 3-6 indulójelölt közül, hogy melyik legyen a hivatalos Eb-induló.

És akkor jöjjön a 12 jelölt egyperces részletekkel!

Ganxsta Zolee és a Kartel – A franciák felé

Ganxsta Zolee és a Kartel – A franciák felé

Pannonia Allstars Ska Orchestra – Hello magyarok

Pannonia Allstars Ska Orchestra – Hello magyarok

Firkin – Focimese

Firkin – Focimese

Hooligans x Lotfi Begi – Tartson örökké

Hooligans x Lotfi Begi – Tartson örökké

Irie Maffia – Bajnok

Irie Maffia – Bajnok

Ocho Macho – Pancho (Laskai Viktor remix)

Ocho Macho – Pancho (Laskai Viktor remix)

Pixa vs. Lotfi Begi feat. Koós János – Újra itt van

Pixa vs. Lotfi Begi feat. Koós János – Újra itt van

The Biebers – Seven Nation Army

The Biebers – Seven Nation Army

Punnany Massif – Nem szerelem

Punnany Massif – Nem szerelem

Soerii & Poolek – Hurrikán

Soerii & Poolek – Hurrikán

Soho Party – Az éjjel soha nem érhet véget

Soho Party – Az éjjel soha nem érhet véget

Rakonczai Imre és a válogatott – Nézését meg a járását

Rakonczai Imre és a válogatott – Nézését meg a járását

Melyik legyen a válogatott Eb-indulója? 4777 Firkin – Focimese

4672 Soho Party – Az éjjel soha nem érhet véget

2811 Ocho Macho – Pancho (Laskai Viktor remix)

2692 Pannonia Allstars Ska Orchestra – Hello magyarok

2221 Ganxsta Zolee és a Kartel – A franciák felé

2047 Irie Maffia – Bajnok

1311 Rakonczai Imre és a válogatott – Nézését meg a járását

700 Pixa vs. Lotfi Begi feat. Koós János – Újra itt van

697 Hooligans x Lotfi Begi – Tartson örökké

446 The Biebers – Seven Nation Army

336 Punnany Massif – Nem szerelem

212 Soerii & Poolek – Hurrikán

Az MLSZ felkérésére készült Bon Voyage - válogatott dalok utazáshoz és szurkoláshoz című album célja, hogy már az Eb előtt remek hangulatba hozza a drukkereket nézőtéri rigmusok, régi, ismert focis indulók, külföldön népszerűvé vált futballslágerek, illetve azok feldolgozásainak segítségével. A lemez május 20-ától lesz kapható a benzinkutakon.

A képre kattintva a koncertről is megtalál minden fontos információt.